Bathroom-Sink-And-Modern-Bathroom-Sink-And-Vanity-Ideas-Features-Black-Laminated_smart-small-space-saving-bathroom-vanity-unit-ideas-corner-wal_Verdana-Vessel-Sink-Bathroom-Vanity - Choosing to Bathroom Vanities – thesnarkyavenger.com
Home > Bathroom Decorations > Choosing to Bathroom Vanities > Bathroom Sink And Modern Bathroom Sink And Vanity Ideas Features Black Laminated With Smart Small Space Saving Bathroom Vanity Unit Ideas Corner Wal Also Verdana Vessel Sink Bathroom Vanity And
corner slim vanities 60 vintage ideas powder wood large unfinished grey and white
Have Something to Say on Bathroom Sink And Modern Bathroom Sink And Vanity Ideas Features Black Laminated Smart Small Space Saving Bathroom Vanity Unit Ideas Corner Wal Verdana Vessel Sink Bathroom Vanity Talle NG kuddes herderloos & siening is: saambly & huwelike [Archive] - Wendag - Debating Christianity and Religion Forum
Wendag - Debating Christianity and Religion Forum > Artikels > Nuus > Talle NG kuddes herderloos & siening is: saambly & huwelike
View Full Version : Talle NG kuddes herderloos & siening is: saambly & huwelike
21st November 2010, 13:20
Talle NG kuddes herderloos
bron: Johannes de Villiers, nuus 24
Johannesburg - Talle NG gemeentes kan binne 15 jaar sonder predikante sit.
Meer as die helfte van die NG Kerk se dominees gaan binne die volgende 15 jaar emeriteer (aftree) – ’n gedagte wat die laaste weke tot ’n paar bekommerde kennisgewings in sinodale nuusbriewe gelei het.
Een (in die nuusbrief van die Namibiese sinode) het selfs onder die opskrif “NG dominees – ’n ouetehuis wat soek na ’n plek om gebou te word” verskyn.
Uit die NG Kerk se 1 639 predikante is meer as 50% ouer as 50.
Gegewe die aftree-ouderdom van 65 beteken dit ’n naderende en ernstige tekort aan dienende predikante.
’n Ondersoek na die kwessie is tans by die algemene dienstegroep: gemeenteontwikkeling se taakgroep vir predikantebegeleiding onderweg.
In die Oos-Kaapse sinodale nuusbrief word daar selfs gemeld dat die kerk dalk weer na die aftree-ouderdom van predikante sal moet kyk.
“Maar dit is niks meer as ’n noodmaatreël nie, en ’n mens weet nie eens of dit ’n goeie oplossing is nie,” sê dr. Theo Swart, voorsitter van die taakgroep gemoeid met predikantebegeleiding.
Daar word jaarliks tussen 30 en 40 NG predikante in die drie NG kweekskole gelegitimeer.
“Daar is ’n diskrepansie tussen die predikante wat inkom en die aanvraag,” sê Swart.
Daar is reeds ’n hele paar gemeentes, veral in die Noord- en Oos-Kaap, wat permanent vakant is en wat nie weer iemand sal kan beroep nie.
“Daar lei hulle nou lidmate op om sekere predikantsfunksies te vervul.
“Daar is ook reeds 20 tot 25 gemeentes in die Oos- en Noord-Kaap waar emeriti (afgetrede predikante) nou predikantsfunksies vervul.”
Hulle kry ’n plek in die pastorie en bedien die gemeente, hoewel van dié emeriti al in hul sewen*tigerjare is.
Heelwat gemeentes rasionaliseer ook poste weens toenemende geldelike druk.
Die kerk kyk tans na ’n aantal moontlikhede om dié naderende krisis die hoof te bied.
Pogings gaan onder meer opgeskerp word om proaktief nuwe predikante te werf – onder meer deur brosjures in gemeentes te versprei.
Verder is die laaste ruk ’n beleid oor voortgesette bedieningsontwikkeling (VBO – waardeur dienende predikante verdere beroepsopleiding ontvang) in werking gestel.
“Ons het ook nou ’n taakspan saamgestel om holisties aandag aan onder meer toekomstige teologiese opleiding te gee.
“Ons sal nie meer noodwendig mense vir ses jaar kan wegneem om opgelei te word nie, veral nie ouens wat teologie as ’n tweede beroep studeer nie.”
En voorts sal daar gekyk moet word na die manier waarop opgeleide predikante wat nie voltyds in die amp wil staan nie, ingespan kan word.
Daar is tans 400 opgeleide NG predikante wat nie voltydse poste wil beklee nie, 170 in diens van ander kerke, 36 kapelane en 400 wat uit hul poste getree het, maar steeds beroepbaar is.
“Daar kan binnekort ’n tyd aanbreek dat ’n voltydse dominee ’n luukse vir gemeentes sal wees,”
MAAR WAT Sê DIE KERK OOR SAAMBLY VERHOUDINGS:
Saamblyverhoudings onder NG Kerk-vergrootglas
Pretoria - Party saamblyverhoudings is eintlik niks anders nie as onbevestigde huwelike.
Dit is die siening van dr. James Kirkpatrick, voorsitter van die algemene taakgroep vir leer en aktuele sake van die NG Kerk. Die taakgroep werk aan ’n studiestuk vir aanstaande jaar se algemene sinode waarby die NG Kerk opnuut sy standpunt oor saamblyverhoudings sal bekyk.
Die NG Kerk het in 1970 gevra dat die regering alle saamblyverhoudings buite die huwelik strafbaar moet maak.
Kirkpatrick het by ’n konferensie wat deur die NG Kerk se oostelike sinode aangebied is, gesê alle saamblyverhoudings kan nie oor dieselfde kam geskeer word nie.
Hy het vier soorte saamblyverhoudings onderskei.
Die eerste daarvan is eintlik niks anders nie as rondslapery. Die tweede het hy bestempel as geriefsoekers. Hy meen dis veral mans wat soms by vroue intrek vir die gerief van die saak, maar sonder dat hulle enige langtermynplanne het.
Die derde groep is volgens Kirkpatrick mense wat ’n proefkonynbenadering volg. Dit is mense wat skepties is oor die huwelik en dan op ’n proefgrondslag by mekaar intrek voordat hulle tot trou kom.
Die vierde groep het Kirkpatrick bestempel as onbevestigde huwelike. Dis verhoudings wat nooit formeel as huwelike voltrek is nie, maar wat al die wesenlike kenmerke van die huwelik het.
Daar is ’n vaste wedersydse en respekvolle verbintenis van twee mense wat mekaar liefhet. Verder word dit deur hulle as ’n blywende verhouding gesien.
Kirkpatrick het gesê die kerk kan nie op dieselfde manier werk met dié soort verhouding as met iemand wat losbandig leef nie.
Past. Heinz Schrader van die Capital City Church International het egter gesê die kerk moet vra wat bring vir God eer.
As die kerk nie meer kan sê wat sonde is nie, is daar probleme, was sy boodskap.
NG Kerk: Huwelik is hier om te bly
Die tyd is nog nie heeltemal ryp om die dominee oor jou saamwoonplanne in te lig nie.
Te midde van ’n heftige gesprek in die NG Kerk oor die huwelik en saamwoon, het die kerkleierskap die naweek bevestig die kerk se tradisionele beleid oor die huwelik staan nog stewig.
Rapport en Kerkbode, die NG Kerk se lyfblad, het twee weke gelede berig die NG Kerk se taakspan vir leer en aktuele sake (Atlas) beoog om ’n voorstelbeleid op te stel waarin opnuut besin word oor hoe presies die kerk die huwelik verstaan. Die taakspan wil ook besin oor of daar ruimte gemaak kan word vir sommige vorme van wat tradisioneel as saamwoon verstaan is (spesifiek monogame paartjies wat later wetlik wil trou of ouer mense wat om geldelike redes nie ’n wetlike huwelik kan aangaan nie).
Sedertdien het predikante landwyd laat weet hulle moet bontstaan om gemeentelede se vrae oor die aangeleentheid te beantwoord. Vrydag het sowel die algemene moderatuur as een streeks-moderatuur (Wes- en Suid-Kaapland) verklarings uitgereik om te sê die huwelik is hier om te bly en sal beslis nie in gedrang kom nie.
Hoewel Atlas vroeg volgende jaar ’n voorstelbeleid wil voorlê, sal dit volgens die algemene moderatuur nie geldig kan wees voordat die volgende algemene sinode in Oktober 2011 daaroor be-sin het nie.
Die moderatuur het benadruk hulle staan by die standpunt dat “slegs die liefdesverbintenis tussen een man en een vrou wat volgens kerklike en wetlike voorskrifte in ’n huwelik bevestig is, uitdrukking gee aan die NG Kerk se siening van ’n huwelik?… Saamwoon is nie ’n alternatief vir die huwelik nie.”
Die moderatuur gee egter toe dat baie mense vrae het en dat die komende studiestuk aandag aan dié vrae wil gee.
“So is daar ’n vraag by sommige of die erkenning van beide die staat en kerk by huweliksluiting nodig is. Daarby wil sommige weet of die vaste oortuiging dat hulle later gaan trou, nie aan paartjies die reg gee om voorlopig saam te woon nie. Of dat ’n gesamentlike belofte van trou voor God en sonder getuies uit die kerk of staat, nie ook huweliksluiting kan beteken nie. Sommige pensioenarisse wat wil trou, word gekonfronteer met die feit dat een van die partye bepaalde pensioenvoordele kan verloor wanneer ’n huwelik gesluit word: wat nou?”
Dr. Kobus Gerber, algemene sekretaris van die NG Kerk, het aan Rapportgesê: “Ons wil dit duidelik maak ons gaan nie enigiets sê wat die huwelik aantas nie. Dit gaan hier net oor party mense wat in problematiese situasies sit. Ons gaan beslis nie promiskuïteit goedpraat nie.”
Volgens Gerber vloei die hui*dige gesprek voort uit ’n gesprek wat al lank in die kerk gevoer word. Op die vorige algemene sinode het die kerk ’n opdrag gegee dat hieroor besin moet word.
“Ons verafgod dikwels die huwelik onnodig. Die huwelik is nie ’n goddelike instelling nie. Dit kan net heilig wees afhangende van hoe dit bestuur word.
EN DAN Sê HULLE:
Saambly ís uit, sê dié kerke
Johannesburg - Saamwoon is steeds verkeerd, sê die NG Kerk.
Die kerk het gister in ’n verklaring gesê dit is steeds nie ’n aanvaarbare alternatief vir die Christelike huwelik nie.
Bespiegelinge oor die moontlikheid dat dié kerk sy beleid oor saambly en seks slegs binne die huwelik gaan hersien, het die afgelope twee weke die ronde gedoen.
Kerkbode, die kerk se publikasie, het onder meer in sy jongste uitgawe berig oor ’n nuwe studie wat onderneem word, met die opskrif “NGK gaan nadink oor saambly”.
’n Lewendige debat het die afgelope week oor die saak op Beeld se brieweblad gewoed.
Die moderatuur van die algemene sinode het egter gesê hy “herbevestig” die standpunt dat slegs die liefdesverbintenis tussen een man en een vrou wat volgens kerklike en wetlike voorskrifte in ’n huwelik bevestig is, uitdrukking gee aan die NG Kerk se siening van ’n huwelik.
“Ons is daarvan oortuig dat volle geestelike en seksuele gemeenskap tussen ’n man en ’n vrou in die huwelik tuishoort.”
Die Gereformeerde Kerke in Suid-Afrika (GKSA) het op sy beurt gesê daar is nie eens ’n bespreking oor saamwoon in dié kerk nie.
Prof. Koos Vorster, dosent in Christelike etiek aan die Teologiese Skool Potchefstroom, het gister by navraag gesê dié kerk se siening oor ’n huwelik word ook in die huweliksformulier vervat.
“Seksualiteit is veilig binne die grense van die huwelik en moet slegs daar plaasvind.”
Volgens Vorster is sy ervaring dat die meeste mense wat saambly, bloot nie bereid is om die verbintenis van ’n huwelik te maak nie.
Maar die NG Kerk gee toe die kwessie is meer ingewikkeld as dit. “Ons is daarvan bewus dat daar tans vrae rondom aspekte van huweliksluiting is wat nuwe kerklike besinning vra en duidelike antwoorde soek,” lui die verklaring.
Die moderatuur wys byvoorbeeld uit dat dit ’n vraag by sommige is of die erkenning van sowel staat as kerk by huweliksluiting nodig is.
“Daarby wil sommige weet of die vaste oortuiging dat hulle later gaan trou nie aan paartjies die reg gee om voorlopig saam te woon nie, of dat ’n gesamentlike belofte van trou voor God en sonder getuies uit die kerk of staat nie ook huweliksluiting kan beteken nie.”
Die kerk verwys ook na pensioentrekkers wat byvoorbeeld wil trou, maar dit sou beteken een van die partye kan bepaalde pensioenvoordele verloor.
Die kerk sê die blote feit dat ’n taakspan van die algemene sinode dié sake ondersoek, beteken egter nie ’n bevraagtekening van die huwelik as instelling nie.
Die kerk “betreur” luidens die verklaring die “krasse openbare uitsprake van mense in die pers wat, sonder om seker te maak van hierdie feite, die NG Kerk onder verdenking plaas”.
Die moderatuur glo die finale woord daaroor lê in die Bybel.
“Daar dien nog geen voorstel oor hierdie saak, of enige saak wat hiermee verband hou, voor die moderamen van die algemene sinode nie. Enige ingrypende besluit wat oor hierdie saak geneem word, kan slegs deur ’n algemene sinode geneem word.”
Ek gaan my eerlike opinie gee, ek dink jy moet saambly voor jy trou, om met iemand uit te gaan en om saam iemand te bly is twee heeltemal verskillende dinge, as jy iemand nie 24/7 ken nie en jy trou, dit is waarom die skei statistieke so hoog is, in teendeel ek praat onder korreksie maar ek dink Suid-Afrika se getal was vir 2008 was ± 29 000, letterlik die hoogste in die wêreld sover my kennis strek. Ek voel jy moet saam iemand bly om rerig om 'n objektiewe opinie te kan verkry vir 'n beter indikasie van hoe die huwelik sal wees, en ek praat uit ondervind uit. Wat is jul opinie?